มีน้ำคาวปลาสีน้ำตาลปริมาณไม่เยอะแต่ไหลทุกวัน บางวันมีสีแดงออกนิดหน่อยสหรับกับสีน้ำตาลปกติไหมค่ะ? และแผลฝีเย็บมีสีแดงๆขาวๆ แผลยังไม่สนิทเลยคะ ปกติไหมค่ะ คลอดน้องมาได้จะ1เดือนแล้ว
สวัสดีค่ะ น้ำคาวปลาที่มีหลังคลอด เกิดจากร่างกายขับน้ำนี้ออกมาจากแผลที่มดลูกบริเวณที่รกเกาะ น้ำนี้จะเป็นเลือดเก่าปนกับน้ำเหลืองค่ะโดยลักษณะน้ำคาวปลาหลังคลอดมี 3ระยะ คือ-ระยะแรกหรือ 3วันแรกหลังคลอด จะเป็นน้ำสีแดงคล้ำ ระยะที่ 2 คือช่วง 4-14วัน จะเป็นสีแดงจางหรือสีน้ำตาลอ่อน ระยะที่ 3 คือช่วงวันที่ 15 วันจนถึง 6สัปดาห์ น้ำคาวปลาจะข้นขึ้นเป็นมูก สีขาว เป็นเมือกๆค่ะ**ลักษณะน้ำคาวปลาที่ผิดปกติ คือ น้ำคาวปลาที่มีกลิ่นเหม็น. น้ำคาวที่เคยเป็นแดงจางๆมีสีเข้มขึ้น มีอาการปวดท้องน้อยผิดปกติ มีไข้ ซึ่งลักษณะนี้บ่งบอกถึงการมีโพรงมดลูกอักเสบค่ะดังนั้นที่ สอบถาม คิดว่าลักษณะน้ำคาวปลาไม่ปกติ และมีปัญหาเรื่องแผลฝีเย็บด้วย แนะนำควรไปพบแพทย์เพื่อตรวจดูอาการนะคะ